stanford-oval/wikipedia huggingface dataset:
ג'רדיניירה
הערות שוליים

↑  Miller, Robin (בנובמבר 2007). Quick Fix Meals: 200 Simple, Delicious Recipes to Make Mealtime Easy. Newtown, CT: Taunton Press. p. 231. ISBN 978-1-56158-947-0. {{cite book}}:  (עזרה)
↑  "Chicago Style Giardiniera Relish". curiouscuisiniere.com. 16 באוגוסט 2018. {{cite web}}:  (עזרה)
↑  Gillespie, K.; Joachim, D. (2012). Fire in My Belly: Real Cooking. Andrews McMeel Publishing, LLC. p. 231. ISBN 978-1-4494-2642-2.
↑  "The Best Pizza Topping That You've Probably Never Heard About". theringer.com. 28 באוגוסט 2018. {{cite web}}:  (עזרה)
↑  "Looking for a summer snack? Try these two spreads: pimento cheese and muffuletta-style olive salad". tampabay.com. 8 ביולי 2019. {{cite web}}:  (עזרה)
↑  "How giardiniera crossed an ocean to become Chicago's favorite condiment". chicagotribune.com. 19 במאי 2017. {{cite web}}:  (עזרה)
↑  Capone, D.M. (2010). Uncle Al Capone: The Untold Story from Inside His Family. Recap Publishing Company. p. 98. ISBN 978-0-9828451-0-3.
כריך מלווה בג'יארדיניירה
גלגל השמש (מתקן שעשועים)

| --- | --- |

 מידע כללי
 סוג:  מתקן שעשועים 
 כתובת:  ההרפתקה הקליפורנית של דיסני 
 מיקום:  אנהיים 
 מדינה:  ארצות הברית 
 הקמה ובנייה
 תקופת הבנייה:  ? – 8 בפברואר 2001
 תאריך פתיחה רשמי:  8 בפברואר 2001 
 אדריכל:  וולט דיסני 
 מידות
 גובה:  160 רגל 
 קואורדינטות:  33°48′18″N 117°55′19″W﻿ / ﻿33.8051°N 117.922°W﻿ / 33.8051; -117.922
 אתר רשמי
  (למפת קליפורניה מוגדלת) סקרמנטו לוס אנג'לס סן פרנסיסקו סן דייגו סן חוזה פרזנו בייקרספילד אורגון נבדה א ר י ז ו נ ה  מקסיקו האוקיינוס השקטגלגל השמש(למפת קליפורניה רגילה) סקרמנטו לוס אנג'לס סן פרנסיסקו סן דייגו סן חוזה פרזנו בייקרספילד אורגון נבדה א ר י ז ו נ ה  מקסיקו האוקיינוס השקטגלגל השמש
 
גלגל השמש בלילה – מבט מכיוון מפרץ פרדייס.
גלגל השמש (באנגלית: Sun Wheel) הוא גלגל ענק המצוי בפארק השעשועים ההרפתקה הקליפורנית של דיסני באתר הנופש דיסנילנד שבקליפורניה.
שמו של המתקן מתבסס על דמות השמש המצוירת במרכז הגלגל – גלגל שנבנה בהשראת "גלגל הקסם" שהיה מצוי בקוני איילנד בשנת 1927.
הייחוד של שני גלגלים אלה הוא שתאי הנוסעים אינם קבועים על היקף הגלגל אלא נוסעים על מסילות פנימה והחוצה בכוח התנועה הצנטרפוגלית של תנועת הגלגל הענק.
נתוני המתקן

פתיחה: 8 בפברואר 2001 (עם פתיחת פארק ההרפתקה הקליפורנית של דיסני)
מתכננים: וולט דיסני אימג'ינירינג וחברת אינטמין AG
קוטר: 48 מטרים
תאי נוסעים: 24: 16 תאים כתומים וסגולים המסוגלים לנוע, 8 תאים אדומים שאינם נעים.
משך הנסיעה במתקן: 9:00
סוג המתקן: גלגל ענק
גלגל השמש – מבט ממפרץ פרדייס.
גאווה לילית

| --- | --- |

 מקום:  צרפת
 שיטת המאבק:  הפגנה
גאווה לילית (בצרפתית: Prides de nuit) הן הפגנות מחאה של אנשים להט"בים ואינטרסקס אשר מחליפים את מצעדי הגאווה. מחאות אלו נחשבות לפוליטיות יותר.
התנועה הושקה על ידי העמותות ACT UP, OUTrans, Femmes en Lutte 93 ועמותות אחרות בפריז בשנת 2015, כשהן מתנגדות למה שהם ראו כפוליטיזציה של מצעד הגאווה ואובדן האוטונומיה שלה כנגד סמכויות הציבור והקפיטליזם הוורוד.
בפריז, שתי גרסאות אחרות של גאוות לילה אורגנו בשנים 2016 ו-2017, אם כי בשנת 2018 החליטו לא לבצע מחאה רביעית. עם זאת, מאז 2016 התנועה כבר הורחבה לערים צרפתיות אחרות, כגון טולוז, ליון וניס.
יש פעולות דומות גם במדינות אחרות, במיוחד תחת תנועת המחאה Gay Shame.
ראו גם

החזית ההומוסקסואלית לפעולה מהפכנית
מצעד הגאווה
הערות שוליים

↑  "Marche des fiertés : « Il n'y a pas de contradiction entre les dimensions festive et politique »". Le Monde.fr (בצרפתית). 2017-06-24. נבדק ב-2021-08-26.
↑  Gay Pride : où sont les revendications politiques ? Notre "Pride de nuit" les rappelle - le Plus, leplus.nouvelobs.com (בצרפתית)
↑  La Marche des fiertés cherche un second souffle, LEFIGARO (בצרפתית)
↑  En photos: Une Pride de nuit où les «fiertés ne sont pas racistes», KOMITID, ‏2015-06-27 (בצרפתית)
↑  La Pride de nuit est-elle toujours la version radicale de la « Gay Pride » ?, www.vice.com (בצרפתית)
↑  StreetPress, Pourquoi ils ont manifesté à la Pride de nuit ?, StreetPress (בצרפתית)
↑  Pride de nuit : revenir aux racines de la lutte LGBT, L'Humanité, ‏2017-06-25 (בצרפתית)
↑  TÊTU | Air France, Orange : pourquoi ces entreprises sont fières de défiler à la Pride de Paris, TÊTU, ‏2017-06-22 (ב־)
↑  La préfecture va-t-elle autoriser les militants LGBTQI à défiler dans le centre-ville de Toulouse ?, ladepeche.fr (בצרפתית)
↑  Pourquoi une Pride de nuit à Lyon avant la Marche des Fiertés LGBT ?, Hétéroclite, ‏2018-06-08 (ב־)
↑  La Marche des fiertés «à la reconquête» du Vieux-Lyon, 360°, ‏2018-06-10 (ב־)
↑  Pride de Nuit - Nice - ADN, web.archive.org, ‏2019-03-22
↑  LGBT Night March decries Pride’s corporate sponsorship, thestar.com, ‏2016-06-28 (באנגלית)
↑  Toshio Meronek, ContributorJournalist, Transgender, Gender Variant, Intersex Justice Project Supporter, The Year Queers Fought The De-Politicization Of Pride, HuffPost, ‏2012-06-28 (באנגלית)
ג'ירף אנגולי

| ג'ירף אנגולי |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מכפילי פרסה
תת־סדרה:: מעלי גירה
משפחה:: ג'ירפיים
סוג:: ג'ירף
מין:: ג'ירף דרומי
תת־מין:: ג'ירף אנגולי
שם מדעי
 Giraffa Giraffa  Angolensis ‏ליידקר, 1903
תחום תפוצה
   תפוצת הג'ירף האנגולי מסומנת באדום

ג'ירף אנגולי (שם מדעי: Giraffa Giraffa angolensis) הוא תת-מין של ג'ירף דרומי מהסוג ג'ירף החי בנמיביה, דרום מערב זמביה, בוטסואנה וייתכן שבמערב זימבבואה (מחקרים גנטיים מתבצעים כדי לברר זאת). אף על פי ששמו הוא ג'ירף אנגולי, תת-מין זה כבר לא חי באנגולה.
מאפיינים

תת מין זה מתאפיין בצבע בהיר יחסית עם כתמים גדולים, לא אחידים ומחורצים המכסים את רגליו. משקלם הממוצע הוא כ-1270 ק"ג וגובהם מגיע ל-6 מטרים. הנקבות שוקלות פחות מן הזכרים ונמוכות מהם בכמטר. הג'ירף הוא בעל חיים צמחוני. 

נקבת הג'ירף ממליטה צאצא יחיד לאחר הריון הנמשך כ-15 חודשים. היא ממליטה בעמידה צאצא בגובה של כ-2 מטרים ומשקל של כ-90 קילוגרמים. הצאצא יכול לעמוד כחצי שעה לאחר שנולד ולינוק חלב מאמו. הוא ימשיך לינוק חלב עד גיל שנה. ג'ירפות ממליטות במהלך כל השנה.
מספר הג'ירפים האנגולים הוא פחות מ-20,000 ומוערך כי בשבי חיים כ-20 פרטים.
גלריה

זכר בוגר בדלתת האוקבנגו, בוטסואנה
ג'יימס פונדר

ג'יימס פונדר (באנגלית: James Ponder;‏ 31 באוקטובר 1819 –  5 בנובמבר 1897) היה פוליטיקאי אמריקאי מדלאוור, איש המפלגה הדמוקרטית, שכיהן כחבר בית הנבחרים של דלאוור בשנים 1857–1859, כחבר הסנאט של דלאוור בשנים 1865–1869, וכמושל דלאוור ה-42 בשנים 1871–1875.
ראשית חייו

ג'יימס פונדר נולד ליד מילטון שבדלאוור, כבנם של ג'ון והסטר מילבי פונדר. ב-1851 הוא נשא לאישה את סאלי וופלס, ולשניים נולדו ארבעה ילדים. פונדר ירש את עסקי אביו והרחיב אותם לעסקי בניית ספינות, חקלאות ובנקאות.
קריירה פוליטית

פונדר נבחר לבית הנבחרים של דלאוור, וכיהן בו בשנים 1856–1859. בשנים 1865–1869 הוא כיהן כחבר הסנאט של דלאוור, ובמושב האחרון לכהונתו בסנאט הוא היה יושב ראש הבית. ב-1870 הוא נבחר כמושל דלאוור לאחר שהביס את המועמד הרפובליקני תומאס בון קורסי, וכיהן בתפקיד מ-17 בינואר 1871 ועד 19 בינואר 1875.
בחירות 1870 היו ההזדמנות הראשונה של האפרו-אמריקאים להצביע בבחירות בדלאוור, ותקופת כהונתו של פונדר עמדה בצילה של תגובה מתמשכת לשינוי זה. פונדר עצמו לא תמך בשום פנים ואופן בשינוי, באומרו לאספה הכללית של המדינה שהממשלה הפדרלית שגתה כאשר הרחיבה את זכות הבחירה ל"כושים הבלתי מחונכים". במערכת הבחירות הוצגו רשימות בוחרים מזויפות אשר למעשה שללו את זכות ההצבעה מרוב האפרו-אמריקאים, וכתוצאה מהן לכל המושבים באספה הכללית נבחרו נציגי המפלגה הדמוקרטית. בתגובה, שלח שנתיים לאחר מכן נשיא ארצות הברית יוליסס ס. גרנט כוחות פדרליים לבצע פעולות שיטור במהלך הבחירות, ובכך עלה בידם של רפובליקנים אחדים להיבחר, אך ללא ספק הוא הגביר את המרירות של תושבי דלאוור כלפי הממשלה הפדרלית וכלפי תומכי הרפובליקנים במדינה. התוצאה המיידית של הטלת מס הגולגולת ושל "חוק ההערכה " (Assessment Act) של 1873, שלמעשה אפשר לגובי המס את היכולת להוציא אנשים מרשימת המצביעים, לכאורה על כך שלא שילמו את מיסיהם, והפך עבור אלו שהוצאו מהרשימה את משימת החזרתם אליה לכמעט בלתי אפשרית.
תקופת כהונתו של פונדר כמושל עמדה גם בסימן ההרחבה של משרדי הממשלה למה שכיום ידוע כ"בית המדינה הישן", ושיפוץ יסודי שלו שכלל את ההתקנה הראשונה בו של מערכת חימום ומנורות גז. הצעד השנוי ביותר במחלוקת במהלך תקופת כהונתו הייתה מינויו של גיסו, הסנאטור לשעבר וילארד סולסברי כנשיא בית המשפט העליון של היושר. סולסברי עזב את הסנאט בחרפה לאחר שהסתבך בבעיות שתייה, הבטיח לפונדר שישנה את דרכיו אם ימונה לתפקיד, ועמד במילתו.
מותו

ג'יימס פונדר נפטר במילטון ב-5 בנובמבר 1897. הוא נטמן בבית הקברות המתודיסטי אפיסקופלי שבעיר.
ביתו שבמילטון הוכנס ב-1973 אל המרשם הלאומי של מקומות היסטוריים.
לקריאה נוספת

Sobel, Robert, and John Raimo, eds. Biographical Directory of the Governors of the United States, 1789–1978, Vol. 1, Westport, Conn.; Meckler Books, 1978, p. 230.
הערות שוליים

↑  Vincent P. Rogers (September 1972). "National Register of Historic Places Inventory/Nomination: Gov. James Ponder House".
| --- | --- |
בקרת זהויות :  GND: 1194847811  VIAF: 4319156919255854970000   WorldCat (עם VIAF): 4319156919255854970000
גאווין בזונו

גאווין אוקרוגנה בזונו (באנגלית: Gavin Okeroghene Bazunu; נולד ב-20 בפברואר 2002) הוא כדורגלן אירי, המשחק בעמדת השוער בקבוצת סאות'המפטון ובנבחרת אירלנד.
קריירת מועדונים

בזונו, יליד דבלין, גדל במחלקת הנוער של שמרוק רוברס. הוא ערך ארבע הופעות בקבוצה הבוגרת של המועדון במסגרת ליגת העל האירית.
ב-6 בספטמבר 2018 חתם בזונו במנצ'סטר סיטי מהפרמייר ליג. הוא הושאל מהמועדון לרוצ'דייל ולפורטסמות' מהפוטבול ליג הראשונה.
ב-17 ביוני 2022 חתם בזונו על חוזה לחמש עונות בסאות'המפטון מהפרמייר ליג. ב-6 באוגוסט ערך את הופעת הבכורה שלו במועדון, בהפסד 1–4 לטוטנהאם הוטספר במסגרת המחזור הראשון בליגה לעונת 2022/2023.
קריירה בינלאומית

ב-27 במרץ 2021 ערך בזונו את הופעת הבכורה שלו בנבחרת אירלנד, בהפסד 0–1 לנבחרת לוקסמבורג במסגרת מוקדמות מונדיאל 2022.
הערות שוליים

↑  Manchester City complete deal to sign Gavin Bazunu from Shamrock Rovers באתר סקיי ספורטס, 6 בספטמבר 2018 (באנגלית)
↑  Gavin Bazunu: Manchester City loan goalkeeper to Rochdale for 2020–21 season באתר BBC, ‏ 25 באוגוסט 2020 (באנגלית)
↑  Man City keeper Bazunu agrees Pompey loan באתר BBC ‏ 1 ביולי 2021 (באנגלית)
↑  Saints complete Bazunu signing באתר הרשמי של סאות'המפטון, 17 ביוני 2022 (באנגלית)
ג'ון קונצ'אר

| --- | --- |

קונצ'אר בשנת 2019
 לידה:  22 במרץ 1996 (בן 28) שיקגו, אילינוי, ארצות הברית
 עמדה:  קלע, סמול פורוורד
 גובה:  1.96 מטר
 מספר:  46
 מכללה:  אוניברסיטת פרדו בפורט ויין
 דראפט:  לא נבחר, 2019
 קבוצות כשחקן
 2019–:  ממפיס גריזליס
ג'ון קונצ'אר (באנגלית: John Konchar; נולד ב-22 במרץ 1996) הוא כדורסלן אמריקאי המשחק בקבוצת ממפיס גריזליס מליגת ה-NBA, בעמדות הקלע והסמול פורוורד.
קריירת מכללות

קונצ'אר נולד במערב שיקגו, אילינוי, ובין השנים 2015–2019 למד באוניברסיטת פרדו בפורט ויין. לאורך ארבע עונותיו בקבוצת הכדורסל של האוניברסיטה רשם ממוצעים של 15.5 נקודות, 8.6 ריבאונדים, 4.2 אסיסטים ו-2.0 חטיפות למשחק.
קריירה מקצועית

לאחר שלא נבחר בדראפט ה-NBA‏ 2019, חתם קונצ'אר על חוזה דו-כיווני בממפיס גריזליס. שנה לאחר מכן, בנובמבר 2020, חתם בממפיס על חוזה NBA סטנדרטי ל-4 עונות. ב-10 באפריל 2022 השיג "טריפל דאבל", כשקלע 17 נקודות, אסף 13 ריבאונדים ומסר 10 אסיסטים במשחק מול בוסטון סלטיקס.
ביולי 2022 חתם על הארכת חוזה בגריזליס ל-3 עונות נוספות (החל מעונת 2024/2025) בסך כ-19 מיליון דולר.
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2019/2020 | ממפיס | 19 | 0 | 9.5 | 0.649 | 0.500 | 0.500 | 2.5 | 1.2 | 0.4 | 0.2 | 2.8 |
| 2020/2021 | ממפיס | 43 | 0 | 13.4 | 0.500 | 0.375 | 0.833 | 3.0 | 1.1 | 0.7 | 0.2 | 4.3 |
| 2021/2022 | ממפיס | 72 | 7 | 17.9 | 0.515 | 0.413 | 0.551 | 4.6 | 1.5 | 0.6 | 0.3 | 4.8 |
| 2022/2023 | ממפיס | 72 | 23 | 20.8 | 0.431 | 0.339 | 0.778 | 4.3 | 1.4 | 1.1 | 0.4 | 5.1 |
| קריירה |  | 206 | 30 | 17.2 | 0.483 | 0.374 | 0.692 | 4.0 | 1.3 | 0.8 | 0.3 | 4.6 |
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2020/2021 | ממפיס | 1 | 0 | 3.0 | 0.000 | 0.000 | 0.000 | 1.0 | 0.0 | 0.0 | 1.0 | 0.0 |
| 2021/2022 | ממפיס | 8 | 0 | 7.0 | 0.273 | 0.167 | 1.000 | 2.4 | 0.6 | 0.4 | 0.1 | 1.1 |
| 2022/2023 | ממפיס | 5 | 0 | 9.7 | 0.222 | 0.000 | – | 2.0 | 0.8 | 0.4 | 0.4 | 0.8 |
| קריירה |  | 14 | 0 | 7.6 | 0.238 | 0.091 | 1.000 | 2.1 | 0.6 | 0.4 | 0.3 | 0.9 |
הערות שוליים

↑  Grizzlies re-sign John Konchar to multi-year contract
↑  John Konchar agrees to 3-year, $19 million extension with Memphis Grizzlies
גביע ביצה

גביע ביצה
גביע ביצה הוא כלי המיועד לאכילת ביצה מבושלת, העשוי מחרוט הפוך, המונח על בסיס. בתוך החרוט מונחת הביצה, כך שניתן לאוכלה ללא שתתגלגל. את גביע הביצה ניתן להכין ממגוון חומרים רחב, החל מפלסטיק, זכוכית, מתכות שונות, חרס ועוד.
לגביעי הביצים קיים קהל אספנות, ואף מתקיים כנס חובבים באנגליה. כינוי התחביב הוא פוקילוביה (מלטינית: pocillum - גביע, כוס קטנה, ovi - ביצה).
גביעי ביצה נמצאים באתרים ארכאולוגיים החל מן התרבות המינואית, וכמה גביעי ביצה עשויים זכוכית, המתאורכים למאה הרביעית לפנה"ס, נמצאו בקומו ובטיצ'ינו. השימוש בגביעי ביצה הפך לנפוץ במאה ה-16 במערב אירופה, בעיקר בקרב האריסטוקרטיה. לואי ה-15 ביקש כי ייצרו עבורו גביעי ביצה עשויים זהב טהור מעוטרים בפיתוחים עבודת-יד.
עקב משמעותה הסימבולית של הביצה כמסמלת את גלגול החיים, הלידה והמוות, משמש גביע הביצה כמתנה מסורתית לטקס ההטבלה.
הערות שוליים

↑  http://www.gestiritrovati.com/ricerca/riproduzioni/93.html
גאווין האריסון

| --- | --- |

 לידה:  28 במאי 1963 (בן 61) לונדון, הממלכה המאוחדת 
 שם לידה:  גאווין האריסון
 מוקד פעילות:  הארו, לונדון, אנגליה
 תקופת הפעילות:  מ-1983 
 עיסוק:  מוזיקאי, מתופף, כלי הקשה, מלחין
 סוגה:  רוק מתקדם  ג'אז מטאל מתקדם
 שפה מועדפת:  אנגלית 
 כלי נגינה:  מערכת תופים 
 חברת תקליטים:  Lava  Roadrunner  Atlantic
 אתר רשמי
 
גאווין האריסון (אנגלית: Gavin Richard Harrison; נולד ב- 28 במאי 1963 ברובע הארו שבצפון מערב לונדון, אנגליה) הוא מתופף ונגן כלי הקשה אנגלי. האריסון ידוע בעיקר כמתופף של להקת הרוק המתקדם הבריטית פורקיופיין טרי.
האריסון הוציא עד כה שני ספרי הדרכה ולימוד למתופפים ששמם Rhythmic Illusions וRhythmic Perspectives. כמו כן, האריסון הפיק וכתב בסטודיו הביתי שלו שני תקליטורי DVD הנקראים Rhythmic Visions וRhythmic Horizons'.
ילדות

גאווין האריסון נולד בשנת 1963 לאם שהייתה עקרת בית ולאב אשר עסק בנגינת ג'אז. עוד בילדותו הושפע האריסון רבות ממוזיקת הג'אז ששמע ושאב מאביו וניתן לשים לב שבנגינתו ישנם אלמנטים והשפעות של ג'אז.
Porcupine Tree

בשנת 2002 הוחלף מתופף להקת Porcupine Tree, כריס מייטלנד בהאריסון. האריסון משמש מאז ועד היום למתופף הלהקה הרשמי והוא אף הקליט עם הלהקה את האלבומים In Absentia,‏ Deadwing,‏ Fear of a Blank Planet ו-The Incident. ב-2008 הוא תופף גם עם להקת קינג קרימזון.
ציוד

האריסון משתמש במערכת מייפל מסוג SQ2 של חברת Sonor ובמצילות של חברת Zildjian.
עורות התופים של האריסון הם של חברת העורות Remo והוא משתמש במקלות של חברת Vic Firth.
גביע גלאזגו

| --- | --- |
 ענף:  כדורגל
 תאריך ייסוד:  1887
 תאריך פירוק:  1988
 מספר מתמודדים:  5
 מדינות משתתפות:  סקוטלנד סקוטלנד
 הכי הרבה זכיות:  גלאזגו ריינג'רס (44)
 
גביע גלאזגו היה תחרות כדורגל בה השתתפו מועדונים כדורגל מהעיר גלאזגו, סקוטלנד. התחרות נערכה מדי שנה בין השנים 1887 ו-1988, למרות שהתחרות האחרונה לא הושלמה.
עם הקבוצות שהשתתפו בתחרות נמנות גלאזגו ריינג'רס, סלטיק, קלייד, פרטיק ת'יסל, קווינס פארק, ת'רד לאנארק וקאמבוסלנג.
בתקופה שלאחר מלחמת העולם השנייה, ההתחזקות במעמדם של הגביעים האירופיים כמו גביע האלופות וגביע אופ"א הובילה לירידה בערכו של גביע גלאזגו, ובכמה משנותיו האחרונות, התחרות לא הושלמה או כלל לא התקיימה.
הזוכות בתחרות

| הקבוצה | מספר זכיות | שנים |
| --- | --- | --- |
| גלאזגו ריינג'רס | 44 | 1893, 1894, 1897, 1898, 1900, 1901, 1902, 1911, 1912, 1913, 1914, 1918, 1919, 1922, 1923, 1924, 1925, 1930, 1932, 1933, 1934, 1936, 1937, 1938, 1940, 1942, 1943, 1944, 1945, 1948, 1950, 1954, 1957, 1958, 1960, 1969, 1971, 1975, 1976, 1979, 1983, 1985, 1986, 1987 |
| סלטיק | 29 | 1891, 1892, 1895, 1896, 1905, 1906, 1907, 1908, 1910, 1916, 1917, 1920, 1921, 1927, 1928, 1929, 1931, 1939, 1941, 1949, 1956, 1962, 1964, 1965, 1967, 1968, 1970, 1975, 1982 |
| פרטיק ת'יסל | 6 | 1935, 1951, 1953, 1955, 1961, 1981 |
| קלייד | 5 | 1915, 1926, 1947, 1952, 1959 |
| קווינס פארק | 4 | 1889, 1890, 1899, 1946 |
| ת'רד לאנארק | 4 | 1903, 1904, 1909, 1963 |
| קאמבוסלנג | 1 | 1888 |
ג'יי ג'יי ג'ונסון

| --- | --- |

עטיפת התקליט !J. J. In Person מ-1958
 לידה:  22 בינואר 1924 אינדיאנפוליס, אינדיאנה, ארצות הברית
 התאבד:  4 בפברואר 2001 (בגיל 77) אינדיאנפוליס, אינדיאנה, ארצות הברית
 שם לידה:  ג'יימס לואיס ג'ונסון
 שם במה:  J.J. Johnson 
 מקום קבורה:  בית הקברות קראון היל 
 מוקד פעילות:  ארצות הברית 
 תקופת הפעילות:  1942–1996 (כ־54 שנים)
 מקום לימודים:  Crispus Attucks High School 
 עיסוק:  מוזיקאי, מלחין
 סוגה:  ג'אז, בי בופ, הזרם השלישי
 שפה מועדפת:  אנגלית 
 כלי נגינה:  טרומבון
 חברת תקליטים:  בלו נוט, סבוי רקורדס, פרסטיז' רקורדס, קולומביה רקורדס, פיליפס רקורדס 
 שיתופי פעולה בולטים:  קאי ווינדינג, דיזי גילספי, קאונט בייסי, צ'ארלי פארקר, מיילס דייוויס, האנק מובלי, הוראס סילבר
 פרסים והוקרה:  פרס פול אקט  אמני הג'אז של NEA 
 פרופיל ב-IMDb
 
ג'יי ג'יי ג'ונסון (J. J. Johnson; ‏ 22 בינואר 1924 - 4 בפברואר 2001), היה נגן טרומבון ג'אז אמריקאי, מלחין ומעבד מוזיקלי. ראשון נגני הטרומבון שניגנו בי בופ ואחד מנגני הג'אז רבי ההשפעה בעידן שלאחר הסווינג.
ראשית הקריירה

ג'ונסון נולד באינדיאנפוליס, אינדיאנה בשם ג'יימס לואיס ג'ונסון (James Louis Johnson). בגיל תשע החל ללמוד פסנתר אך בגיל 14 עבר לטרומבון. הוא ניגן עם מספר תזמורות ביג בנד עד שפגש ב-1942 את נגן החצוצרה ומוביל התזמורת פאטס נבארו, ששכנע אותו לנגן כמו נגן הסקסופון לסטר יאנג. בין השנים 1942–1945 ניגן עם תזמורתו של בני קרטר ועמה גם הקליט לראשונה קטע סולו בסטנדרט מאת קול פורטר, Love for Sale. ב-1945 עבר לנגן בתזמורתו של קאונט בייסי.
בי בופ

הטרומבון היה כלי נגינה שהתאים לנגינת דיקסילנד ג'אז וסווינג, כחלק מחטיבת כלי נשיפה ממתכת בתזמורת. בסגנון הבי בופ נדרשה נגינה וירטואוזית שהתאימה יותר לכלים כסקסופון וחצוצרה ונדמה שאין בה מקום לטרומבון. עם זאת, דיזי גילספי האמין שניתן לנגן בי בופ גם בטרומבון וניסה לשכנע טרומבוניסטים מובילים לנסות. עקב כך עזב ג'ונסון בסוף 1945 את תזמורתו של קאונט בייסי על מנת לנגן בהרכבי בי בופ קטנים. הוא ניגן יחד עם מקס רואץ', סאני סטיט ובאד פאוול ובדצמבר 1945 ניגן עם צ'ארלי פארקר. בשנת 1951 יצא למסע הופעות בבסיסי הצבא האמריקאי ביפן וקוריאה. לאחר שחזר לארצות הברית עבד כפקיד במשרד הנדסת בניין, אך המשיך לנגן ולהקליט (למשל האלבום 'Walkin בחברת בלו נוט עם מיילס דייוויס) ולהלחין. כמעט בכל תקליט שהקליט בתקופה זו שולבו מספר לחנים מקוריים משלו.
ב-1954 חבר לטרומבוניסט קאי ווינדינג (Kai Winding) להרכב שנקרא "רביעיית ג'יי & קיי", ההרכב ליווה בין היתר את הזמרת שרה ווהן, הופיע במספר פסטיבלים והקליט למעלה מעשרה אלבומים. ג'ונסון עיבד את כל קטעי ההרכב. ג'ונסון המשיך להופיע מדי פעם עם ווינדינג עד סמוך למותו ב-1983.
במקביל החל ג'ונסון להנהיג הרכבים משלו. החשובים בהרכבים אלו היו הרביעייה עם וינטון קלי בפסנתר, צ'ארלי מינגוס בקונטרבס וקני קלארק בתופים והחמישייה עם האנק מובלי בסקסופון טנור, הוראס סילבר בפסנתר, פול צ'יימברס בבס וקני קלארק בתופים, שהוקלטו בחברת בלו נוט. עוד השתתפו בהקלטות עם ג'ונסון באותה עת אמנים כפרדי האברד, אלווין ג'ונס, קליפורד ג'ורדן ואחרים. בין 1957 ו-1960 הופיע במיזם "ג'אז והפילהרמונית".
בשנת 1959 קרא ג'ונסון (עם עוד שני עמיתים) תיגר על חוק מדינת ניו יורק שחייב אמנים מופיעים אפרו-אמריקאים לשאת אישור מיוחד ("New York City Cabaret Identification Card"), החוק איפשר לפקידי עירייה ושוטרים לשלול את האישור בשל "התנהגות לא מוסרית" ושימש כלי לאכיפת מדיניות ההפרדה הגזעית. ג'ונסון טען שהחוק אינו עולה בקנה אחד עם חוקת ארצות הברית וזכה.
הלחנה ותקופת "הזרם השלישי"

החל מסוף שנות השישים התקרב ג'ונסון לזרם הג'אז שנקרא "הזרם השלישי" (ניסיון לסינתזה של ג'אז עם מוזיקה קלאסית) והתרכז בעיקר בהלחנה.
ב-1961 הקליט הפסנתרן אנדרה פרווין אלבום מיצירותיו של קורט וייל וצירף את ג'ונסון כנגן כלי נשיפה. ב-1962 היה ג'ונסון שותף לשישייה של מיילס דייוויס.
ג'ונסון הלחין מספר יצירות ארוכות כ"פואמה לכלי נשיפה ממתכת" ו"מוזיקה לכלי נשיפה ממתכת" (Poem for Brass ו- Music for Brass). עם חלק מלחניו הופיע בפסטיבל הג'אז במונטרה. ב-1961 הלחין סוויטה בת שישה פרקים בשם Perceptions אותה ביצע עם דיזי גילספי כסולן. ב-1965 שהה בווינה כדי להקליט את יצירתו Euro Suite עם הפסנתרן פרידריך גולדה.
הוליווד

בשנת 1970 נענה להזמנתו של קווינסי ג'ונס לעבור לקליפורניה ולהתחיל להלחין מוזיקה לסרטים וטלוויזיה. הוא הלחין פסקולים לסרטים, בהם "מעבר לרחוב 110" ( across 110th street) ו"קלאופטרה ג'ונס" ולסדרות טלוויזיה בהן "סטארסקי והאץ'", "סטיב אוסטין האיש השווה מיליונים" ועוד.
בתקופה זו כמעט לא הופיע, למעט ביפן (1977, 1982) ובאירופה (1984), הקליט רק שישה אלבומים במהלך 14 שנה וניגן בתזמורת שליוותה את תוכנית הטלוויזיה של קרול ברנט.
חזרה להופעות

ב-1987 ארגן מופע בוילג' ונגארד בניו-יורק שהחל סדרת הופעות ברחבי ארצות הברית, יפן ואירופה. ביולי 1988 חזר לוונגארד והקליט שני אלבומים. בדצמבר 1988, במהלך הופעות ביפן, לקתה אשתו, ויויאן בשבץ. ג'ונסון ביטל כל פעילות וסעד את אשתו עד מותה ב-1991.
שנה לאחר מות אשתו נישא לקרוליין ריד וחזר להופיע ולהקליט בהרכבים שונים. הוא זכה למספר מועמדויות לפרס גראמי בתקופה זו וב-1995 נבחר על ידי קוראי המגזין דאון ביט להכלל בהיכל התהילה של הג'אז.
ב-1997 אובחן כסובל מסרטן הערמונית וחזר לביתו באינדיאנפוליס. הוא כתב ספר לימוד וביוגרפיה בשם The Musical World of J. J. Johnson. ב-4 בפברואר 2001 שם קץ לחייו ביריית אקדח.
לקריאה נוספת

The Musical World of J. J. Johnson by Joshua Berrett and Louis G. Bourgois (Rowman & Littlefield). ISBN 0-8108-3648-3
Exercises and Etudes for the Jazz Instrumentalist by J. J. Johnson (Hal Leonard Corporation, February 1, 2002). ISBN 0-634-02120-6
הערות שוליים

1 2  Leonard Feather, The Biographical Encyclopedia of Jazz
↑  Berendt, Joachim E, The Jazz Book, Paladin (1976), pp. 196–198
| --- | --- |
בקרת זהויות :  NLI: 987007421483705171  BIBSYS: 1012101  BNE: XX888197  BnF: cb138956805 (data)  CiNii: DA09410806  GND: 122060989  ICCU: TO0V225547  ISNI: 0000 0004 5890 7318  LCCN: n84011598  MusicBrainz: 33e50556-d4be-421b-a5d1-644bd536ec07  NLA: 35677373  NTA: 098255959  RERO: 02-A003427790  SELIBR: 282122  SNAC: w6m332cb  SUDOC: 084287004  Trove: 1038300  VIAF: 35119338   WorldCat (עם VIAF): 35119338
ג'ירף מסאי

| ג'ירף מסאי |
| --- | --- |

מצב שימור
 מצב שימור: בסכנת הכחדה סכנת הכחדה (EN) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מכפילי פרסה
תת־סדרה:: מעלי גירה
משפחה:: ג'ירפיים
סוג:: ג'ירף
מין:: ג'ירף מסאי
שם מדעי
 Giraffa tippelskirchi ‏מטשי, 1898
תחום תפוצה
 תפוצת הג'ירף המסאי בסגול

ג'ירף מסאי (שם מדעי: Giraffa tippelskirchi) הוא אחד ממיני הסוג ג'ירף. נקרא גם ג'ירף קילימנג'רו ונפוץ בקניה ובטנזניה, כאשר חיה גם אוכלוסייה מבודדת בדרום זמביה.
בעבר מין זה היה מחולק לשני תת-מינים - ג'ירף מסאי וג'ירף תורניקרופט אך לאחר מחקר עכשווי נתברר כי הם זהים גנטית.
מאפיינים

זהו המין הגדול ביותר של הג'ירף, ולמעשה היונק היבשתי הגבוה ביותר. הזכרים מגיעים לגובה מקסימלי של 5.5 מטרים (18 רגל) מטרים אף שתועדו כאלה שהגיעו לגובה של 6 מטרים (20 רגל) ויותר. הנקבות קצת נמוכות יותר וגובהן כ-5 עד 5.5 מטר. הלב שלו שוקל כ-12 קילוגרמים.
הג'ירף  חי בעדרים קטנים בהם יש בעיקר נקבות וצאצאים או עדרי זכרים צעירים. לג'ירפות מבנה גמיש ביותר עקב "טווחי בית" (home range) בהם כל פרט משוטט הכוללים אזורי חיץ. טווחי הבית של הנקבות יכולים להגיע לגודל של עד כ-120 קילומטרים רבועים, כשטווחי הבית של הזכרים קטנים יותר. ג'ירפות הן לא חיות טריטוריאליות אך בין הזכרים הבוגרים קיימת היררכיה בתוך טווחי הבית שלהם.
לג'ירפים המסאיים אין עונת רבייה מסוימת והם מתרבים במהלך כל השנה. שיעור התמותה של גורי הג'ירף בחודשים הראשונים לחייהם משתנה בהתאם לאזור ולתקופה, אך הוא יכול להגיע לשיעור של כ-50% ואף 75%, בעיקר בגלל טורפים כגון אריות, צבועים, נמרים ואף תנינים. לג'ירף הבוגר כמעט ואין איומים - מלבד אריות והוא מתגונן בבעיטה חזקה שיכולה לרסק את הגולגולת או את עמוד השדרה של האריה.
מין זה הוא המין הנפוץ ביותר של ג'ירף ומספרם מוערך בכ-32,500 פרטים כאשר בזמביה חיים כ-1500 פרטים שבעבר זוהו כשייכים לתת המין "ג'ירף תורניקרופט".
הערות שוליים

↑  Masai Giraffe באתר giraffeworlds.com
↑  Giraffe - The Facts באתר Giraffe Conservation Foundation
ערך זה הוא קצרמרבנושא יונקים. אתם מוזמנים לתרום לוויקיפדיה ו.